CELEX: 62014TN0164
Language: fi
Date: 2014-03-07 00:00:00
Title: Asia T-164/14: Kanne 7.3.2014 – Calberson GE v. komissio

16.6.2014   
            
            
               FI
            
            
               Euroopan unionin virallinen lehti
            
            
               C 184/32
            
         Kanne 7.3.2014 – Calberson GE v. komissio
   (Asia T-164/14)
   2014/C 184/54
   Oikeudenkäyntikieli: ranska
   
      Asianosaiset
   
   
      Kantaja: Calberson GE (Villeneuve-la-Garenne, Ranska) (edustajat: asianajaja T. Gallois ja asianajaja E. Dereviankine)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan Euroopan komission maksamaan sille seuraavat rahamäärät:
               
                           —
                        
                        
                           myöhästyneestä toimitusvakuuden vapauttamisesta aiheutuneet kulut: 7 691, 60 euroa (mukaan lukien verot)
                        
                     
                           —
                        
                        
                           kuljetuslaskujen eräpäivän ja niiden todellisten maksupäivien välillä syntyneet viivästyskorot: 81 817, 25 euroa (veroton) ja 6 344,17 USD
                        
                     
                           —
                        
                        
                           ”viivästyskorkoa viivästyskorolle”: 2 % kuukaudessa edellä mainittujen viivästyskorkojen (81 817, 25 euroa (veroton) ja 6 344, 17 USD) maksamisen viivästymisestä
                        
                     
                           —
                        
                        
                           kuljetuslaskun jäljellä oleva määrä: 17 400 euroa (mukaan lukien verot)
                        
                     
                           —
                        
                        
                           vaihtokurssin erotus: 30 580, 41 euroa (mukaan lukien verot)
                        
                     
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja valittiin asetusten N:o 111/1999 (1) ja 1799/1999 (2) seurauksena yhtiöksi, jonka kanssa tehtiin hankintasopimus naudanlihan kuljettamisesta Ranskasta Venäjän federaatioon Venäjän federaatiolle toimitettavia maataloustuotteita koskevan ohjelman puitteissa.
   Kantaja vaatii unionin tuomioistuimen asiassa C-623/11, Geodis Calberson GE 17.1.2013 antaman tuomion (ei vielä julkaistu oikeustapauskokoelmassa), jossa unionin tuomioistuimelle annettiin toimivalta ratkaista kansallisten interventioelinten virheistä johtuneet korvausvaatimukset, seurauksena korvausta tämän hankintasopimuksen täytäntöönpanon yhteydessä kärsimästään vahingosta.
   Kantaja katsoo, että kansallinen interventioelin FranceAgriMer on tehnyt virheitä –, eli i) kantajan hankintasopimuksen moitteettoman täytäntöönpanon vakuudeksi antamien vakuuksien vapauttaminen liian myöhään ii) riidattomien laskujen maksaminen myöhässä, iii) joidenkin riidattomien laskujen maksamatta jääminen ja iv) joidenkin laskujen maksaminen eri valuutassa kuin hankintasopimuksessa oli määrätty – joista on aiheutunut kantajalle vahinkoa.
   
      (1)  Maataloustuotteiden jakeluohjelmasta Venäjän federaatiolle annetun neuvoston asetuksen (EY) N:o 2802/98 soveltamista koskevista yhteisistä yksityiskohtaisista säännöistä 18.1.1999 annettu komission asetus (EY) N:o 111/1999 (EYVL L 14, s. 3).
   
      (2)  Naudanlihan toimittamisesta Venäjälle 16.8.1999 annettu komission asetus (EY) N:o 1799/1999 (EYVL L 217, s. 20).